একজনের বয়স মাত্র ১৬ বছর। পেশায় মডেল। অন্যজন একটু বড়, বয়স ২৪ বছর।
সোফিয়া মাগেরকো ও তার বন্ধু দাশা মেডভেডেভা। ৩০ জুন সন্ধ্যায় ইউক্রেনের ইজিয়াম শহরের রাস্তায় বেসামাল অবস্থায় গাড়ি চালাচ্ছিল। তাদের হাতে পানীয়ের বোতল যে ছিল, তা ধরা পড়েছে ইনস্টাগ্রামে লাইভে। 
মদ্যপান করতে করতেই গাড়ি চালাচ্ছিল সোফিয়া মাগেরকো। ‘ভিব্লগ’ থেকে জানা গিয়েছে যে, মদ্যপ অবস্থায় গাড়ি চালানোর ফলে শহরের মধ্যেই একটি ল্যাম্পপোস্টে ধাক্কা মারে গাড়িটি। তৎক্ষণাৎ মৃত্যু হয় সোফিয়ার। 

আশেপাশের মানুষ গাড়ির কাছে ছুটে গিয়ে দেখেন যে তখনও দাশার নিঃশ্বাস চলছে। গুরুতর আহত অবস্থায় তাকে নিকটবর্তী হাসপাতালে নিয়ে যাওয়ার পথেই মারা যায় সে। 
সোশ্যাল মিডিয়ায় ভাইরাল হয় সোফিয়া ও দাশার সেই অন্তিম ভিডিওটি। সঙ্গে রাস্তার ধারে পড়ে থাকা ভাঙাচোরা গাড়িটির ছবিও পোস্ট করেন অনেকে।
দেখুন সেই মর্মান্তিক ফুটেজ—